മാനസമിത്ര ഉദ്ഘാടനം ചെയ്തു ശ്രീകണ്ഠപുരം: സിഎസ്ടി ഫാദേഴ്സിന്റെ നേതൃത്വത്തില് പ്രവര്ത്തിക്കുന്ന സമരിറ്റന് പാലിയേറ്റീവ് കെയര് സെന്ററിന്റെ ഫാമിലി കൗണ്സിലിംഗ് ആന്ഡ് സ്പെഷ്യല് എജുക്കേഷന് സെന്റര് മാനസമിത്ര കോട്ടൂര് ലിറ്റില് ഫ്ലവര് കോംപ്ലക്സില് സജീവ് ജോസഫ് എംഎല്എ ഉദ്ഘാടനം ചെയ്തു. നഗരസഭ ചെയര്പേഴ്സണ് ഡോ. കെ.വി. ഫിലോമിന അധ്യക്ഷത വഹിച്ചു. പാലിയേറ്റീവ് ഇനീഷ്യേറ്റീവ് ഇന് കണ്ണൂര് പിക് ഘടകം പ്രസിഡന്റ് സി. വിജയന്, ഫാ.ജോര്ജ് ചാലില്, ഫാ. അനൂപ് നരിമറ്റം, വാര്ഡ് അംഗം ഗീത, മാത്യു ഞാത്തിലത്ത്, ഡോ. കെ.ജെ. ലില്ലി, ബ്രദര്. ജോണ്സണ് മാത്യു, കെ.വി. ശശിധരന്, സി. പത്മനാഭന്, കെ.ഡി. ജോസഫ്, സിജി ജോസ് എന്നിവര് പ്രസംഗിച്ചു. സെന്റ് വിന്സന്റ് ഡി. പോള് സൊസൈറ്റിയുടെ നേത്വത്വത്തില് എന്.എഫ്. മാത്യു രചിച്ച വിശുദ്ധ നാടുകള് പുസ്തകം ചടങ്ങില് പ്രകാശനം ചെയ്തു. കൗണ്സലിംഗ് സെന്ററില് ഉച്ചയ്ക്ക് രണ്ടു മുതല് വൈകുന്നേരം ആറ് വരെ പ്രശസ്ത സൈക്കോളജിസ്റ്റും സ്പെഷ്യല് എജ്യുക്കേറ്ററുമായ സിജി ജോസിന്റെ സേവനം ലഭിക്കും. ഫാമിലി കൗണ്സിലിംഗ്, കുട്ടികള്ക്കായുള്ള കൗണ്സിലിംഗ്, പഠനവൈകല്യങ്ങള് കണ്ടെത്തലും പരിഹാരവും, കൗമാരപ്രായക്കാര്ക്കുള്ള കൗണ്സിലിംഗ്, വിവാഹപൂര്വ കൗണ്സിലിംഗ്, വാര്ധക്യകാല കൗണ്സിലിംഗ്, കമ്ബ്യൂട്ടര് മൊബൈല് ഇന്റര്നെറ്റ് ദുരുപയോഗ നിയന്ത്രണം, ലഹരി വിമുക്ത കൗണ്സിലിംഗ്, വിഷാദം, അമിത ഉത്കണ്ഠ, ഉറക്കമില്ലായ്മ എന്നിവയ്ക്കുള്ള പരിഹാരമാര്ഗങ്ങള് എന്നിവയൊക്കെയാണ് മാനസമിത്ര കൗണ്സിലിംഗ് സെന്ററിലൂടെ ലഭിക്കുന്ന സേവനങ്ങള്. മുന്കൂട്ടി ബുക്ക് ചെയ്യുന്നവര്ക്കായിരിക്കും സേവനവങ്ങള് ലഭിക്കുക. ഫോണ്: 6282449340.